
Naslov: Zamuda pri gradnji akumulacijskega bazena
Napoved za voditelja:

Predsednik vlade, ki je 9. aprila z nekaterimi svojimi ministri obiskal gradbišče HE Krško, je obljubil, da bo gradnja verige HE na Savi stekla po predvidenem načrtu, saj naj bi bila ta gradnja nacionalnega pomena. Posavci zdaj ugotavljajo, da se kljub velikim obljubam, še vedno pojavljajo težave pri tej gradnji - vlada namreč še vedno ni potrdila investicijskega programa za gradnjo državne, vodne in lokalne infrastrukture, nihče ne ve, kdaj bo šel v obravnavo predlog Državnega prostorskega načrta HE Brežice, prav tako pa se odlaša z dokončanjem nekaterih del pri HE Blanca, kjer naj bi konec leta zaključili s poskusnim obratovanjem. 
T- Iz Krškega GORAN ROVAN /

X- Snemalec in montažer Tomi Naglič /

Gradnja energetskega dela HE Krško poteka po načrtu, postavljajo že prvo strojno opremo, tej pa bo kmalu sledila tudi elektro oprema. Pred časom je bil objavljen ponovni razpis za izvajalca akumulacijskega bazena, rok zanj se izteče 21. maja.
T- VOJKO SOTOŠEK /
X- zakoniti zastopnik Infre /

»Do 5. julija bo podpisana pogodba z izvajalcem za izgradnjo akumulacijskega bazena za HE Krško in še nekatere infrastrukturne ureditve, državne, predvsem pa ureditve železnice. Pred podpisom pogodbe je potrebno imet sprejet investicijski program, ki zagotavlja vire financiranja. Pričakujemo, da bomo v naslednjem tednu predal dokument naprej v obravnavo na MOP.«
Gradnja akumulacijskega bazena kasni že nekaj mesecev, nihče pa si ne upa napovedati, kolikšna bo zamuda pri njegovem dokončanju. In kaj to pomeni za koncesionarja?
T- BOGDAN BARBIČ /
X- direktor HE na Spodnji Savi /
»To pomeni seveda precejšnje težave pri testiranju opreme, ker brez polnega akumulacijskega bazena mi testirati opreme ne moremo. Kaj pomeni vsak dan zamude? Torej mi smo naredili en izračun, da mesec zamude pomeni 500 tisoč evrov.«
Ob tem se pojavljajo tudi nove težave pri sprejemanju Državnega prostorskega načrta za HE Brežice, ki še vedno ni šel v javno obravnavo. 
T- NIKO GALEŠA /
X- Predsednik odbora za HE /
»V kolikor bomo v naprej tako nadaljevali mi do HE Brežice ne bomo prišli. Posavje bo pa storilo vse, da bomo vendar presekali ta gordijski vozel. In udi o tem bomo obvestili vlado RS, da se ne spoštuje dogovor s predsednikom vlade.«
Posavci so seveda ogorčeni, saj z gradnjo verige HE na spodnji Savi rešujejo tudi svojo poplavno varnost. Zato za zdaj še vedno goreče podpirajo gradnjo, vprašanje pa je koliko časa še, če država ob tem ne bo izpolnila svojih obveznosti.

